**דיטריך, רוזן אולדנבורג** (בערך 1398 – 14 בפברואר 1440) היה שליט פיאודלי בצפון גרמניה, שהחזיק ברוזונויות דלמנהורסט ואולדנבורג. הוא כונה "פורטונטוס", מכיוון שהצליח להביא את דלמנהורסט תחת שליטת הענף שלו באולדנבורג.

דיטריך היה אביו של כריסטיאן הראשון, מלך דנמרק, שהקים את השושלת הנוכחית של כס המלכות הדני.

ביוגרפיה
--------

דיטריך מאולדנבורג נולד בערך בשנת 1398 לכריסטיאן החמישי, רוזן אולדנבורג ואגנס, רוזנת הונשטיין. סבו, קונרד הראשון, רוזן אולדנבורג, השאיר את אדמותיו מחולקות בין אביו ודודו של דיטריך, קונרד השני.

אביו של דיטריך, כריסטיאן החמישי, הצליח לאחד את הנחלות כאשר בנו של קונרד השני מוריץ השני מת ב-1420. לאחר מכן, רוב רכוש משפחת אולדנבורג היה תחת שלטון הענף של דיטריך. עם זאת, לבית היו כמה ענפים קטנים עם אחוזות ותביעות, כפי שהיה נהוג בכל פייף בימי הביניים.

דיטריך מאולדנבורג היה נכדה של אינגבורג מאיצהו, נסיכה מהולשטיין שהתחתנה עם קונרד הראשון, רוזן אולדנבורג. לאחר מותו של אחיה היחיד, גרהרד החמישי, רוזן הולשטיין-איצההו-פלן ב-1350, אינגבורג ויורשיה היו יורשי סבתה אינגבורג משוודיה, אשתו הראשונה של גרהרד השני, רוזן הולשטיין-פלן. בתם הבכורה של ולדמאר, מלך שוודיה והמלכה סופיה מדנמרק, שהייתה בעצמה בתם הבכורה של אריק הרביעי, מלך דנמרק ואשתו יוטה מסקסוניה שלא היו לה צאצאים זכרים. כיוון שלא היו צאצאים לגיטימיים חיים אחרים של המלך ולדמר בשלב זה, נחשב דיטריך ליורש המלכים ולדמר הראשון משוודיה ואריק הרביעי מדנמרק.

דיטריך ירש את אביו כראש בית אולדנבורג ב-1403.

בצעירותו התחתן דיטריך עם בת דודה רחוקה, אדלהייד, רוזנת אולדנבורג-דלמנהורסט, בתו של אוטו הרביעי, רוזן אולדנבורג-דלמנהורסט, מטעמי ירושה ואיחוד הנחלות התורשתיות. על פי ההערכות, אדלהייד מתה ב-1404. בשנת 1423, דיטריך התחתן שוב, עם הלוויג משאונבורג, אלמנתו של בלתסר, נסיך מקלנבורג ובתם של גרהרד השישי, רוזן הולשטיין-רנדזבורג ואליזבת מבראונשווייג.

נישואיו השניים חיזקו את תביעתו במונרכיות הסקנדינביות מאחר שהלוויג הייתה צאצאית של אריק החמישי, מלך דנמרק הוקון החמישי, מלך נורווגיה ומגנוס הראשון, מלך שוודיה.

בתקופה זו, סקנדינביה נשלטה על ידי איחוד קאלמאר, שהוקם על ידי מרגרטה הראשונה, מלכת דנמרק. בשנת 1387, היא איבדה את יורשה אולף הרביעי, מלך נורווגיה, ולכן ירש אותה אריק מפומרניה ואחותו קתרין, שהייתה נשואה לנסיך הפאלץ ובוואריה.

ב-14 בפברואר 1440 מת דיטריך, ובנו כריסטיאן ירש את נחלותיו. בשנת 1448 עלה כריסטיאן לשלטון בממלכת דנמרק, לאחר מותו של כריסטופר השלישי, מלך דנמרק, ובשנת 1450 עלה לשלטון גם בממלכת נורווגיה, לאחר הדחתו של קרל השמיני, מלך שוודיה. בשנת 1457 לאחר מלחמה ממושכת נגד קרל, עלה כריסטיאן לשלטון גם בממלכת שוודיה, ואיחד תחת שלטונו את כל מדינות סקנדינביה.

משפחתו
------

לדיטריך היו שלושה בנים שנותרו חיים ובת אחת:

* כריסטיאן הראשון, מלך דנמרק (1426–1481); שירש אותו כרוזן של אולדנבורג ודלמנהורסט, ומאוחר יותר הפך למלך כריסטיאן הראשון בדנמרק, נורווגיה ושוודיה וכן לדוכס שלזוויג והולשטיין. הוא ייסד את בית אולדנבורג בדנמרק ששולט עד היום.
* מוריץ החמישי, רוזן דלמנהורסט (1428–1464); כאשר אחיו הבכור הפך למלך, הוא קיבל את רוזנות דלמנהורסט.
* גרהרד השישי, רוזן אולדנבורג (1430–1500); שנתיים לאחר שאחיו הבכור הפך למלך, הוא קיבל את רוזנות אולדנבורג, ומיורשיו של אחיו האחר, הוא גם ירש את דלמנהורסט בערך ב-1483.
* אדלהייד (1425–1475), התחתנה עם ארנסט השלישי, רוזן הונשטיין, ולאחר מכן התחתנה עם גרהרד השישי, רוזן מנספלד.

שושלתו
------

דיטריך מאולדנבורג הוא אב קדמון ישיר של משפחת המלוכה הדנית וכן אב קדמון ישיר של משפחת המלוכה הבריטית, כמו גם משפחת המלוכה היוונית, משפחת המלוכה הנורווגית, והצארים הרוסים האחרונים מבית רומנוב-הולשטיין-גוטורפ.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| יוהאן השני, רוזן אולדנבורג |   | הדוויגה מדיפהולץ |   | גרהרד הרביעי, רוזן הולשטיין-פלן |   | אנסטסיה מוויטנברג |   | דיטריך השלישי, רוזן הולשטיין |   | אליזבת מוולדק |   | מגנוס הראשון, דוכס בראונשווייג-לינבורג |   | סופיה מברנדנבורג-שטנדאל |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | קונרד הראשון, רוזן אולדנבורג |   |   |   |   |   | אינגבורג מהולשטיין-פלן |   |   |   |   |   | דיטריך החמישי, רוזן הולשטיין-הרינגן |   |   |   |   |   | סופיה מבראונשווייג |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | כריסטיאן החמישי, רוזן אולדנבורג |   |   |   |   |   |   |   |   |   |   |   |   |   | אגנס מהולשטיין-הרינגן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **דיטריך, רוזן אולדנבורג** |
|

קישורים חיצוניים
----------------

ויקישיתוף מדיה וקבצים בנושא **דיטריך, רוזן אולדנבורג** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 138736669
* VIAF: 90993449
* WorldCat (עם VIAF): 90993449

 |